ddrg/super_eurlex huggingface dataset:
J.

arvestades, et teatavate repressioonide tagajärjel on inimesed surma või vigastada saanud; arvestades, et teistel juhtudel on inimesi meelevaldselt vahistatud või poliitilistel motiividel kohtu alla antud; arvestades, et teadete kohaselt piiravad ajakirjandusvabadust ajakirjanike vastu suunatud ähvardused ja rünnakud, mida on tõdenud Piirideta Reporterid ja Hädaohus Ajakirjanikud, loetledes kokku 72 ajakirjanike ja meedia vastu suunatud rünnaku juhtumit, ning meediaväljaannete sulgemine; arvestades, et ÜRO ja teatavate inimõiguste organisatsioonide väitel on hulgaliselt inimõiguste rikkumisi pandud toime riigiametnike poolt ja edusammud rikkumiste juhtivate toimepanijate vastutusele võtmisel on olnud üksnes piiratud;
5.

rõhutab, et kahepoolsete põhjalike ja laiaulatuslike vabakaubanduspiirkondade loomine Ukraina, Gruusia ja Moldova Vabariigiga on oluline instrument nüüdisaegse, läbipaistva ja prognoositava kaubanduse ning normide ühtlustamise saavutamiseks, samuti välismaiste otseinvesteeringute jaoks, mille tulemuseks on töökohtade loomine ja pikaajaline majanduskasv; on veendunud, et EL ja kolm assotsieerunud idapoolset naaberriiki võiksid kaaluda mitmepoolse mõõtme loomist riikide vahel, kes on allkirjastanud põhjaliku ja laiaulatusliku vabakaubanduslepingu, et lõppeesmärgina luua laiem majanduspiirkond, mis tugineb Maailma Kaubandusorganisatsiooni (WTO) eeskirjadele ja suveräänsete valikute austamisele, nii nagu on märgitud 18. novembri 2015. aasta teatises Euroopa naabruspoliitika läbivaatamise kohta;
35.

on seisukohal, et lisaks kvaliteedi, läbipaistvuse ja aususega seotud kriteeriumide kasutamisele peaksid ELi liikmesriigid ja idapartnerluse riigid tagama, et kutsekvalifikatsiooniga tegelevad asutused ning töökogemuse tunnustamisega tegelevad kutseühendused ja tööandjate liidud annaksid oma parima, et vältida mis tahes alusel diskrimineerimist (soo, usutunnistuse, etnilise kuuluvuse või päritoluriigi põhjal, sealhulgas idapartnerluse riikide puhul);
3.

kutsub Venemaa Föderatsiooni üles täielikult järgima Minski kokkuleppeid; tuletab meelde, et Minski kokkulepete kohaselt on Venemaa võtnud kohustuse kõik ebaseaduslikult kinnipeetavad isikud välja vahetada; on seetõttu seisukohal, et Venemaal ei ole õiguslikku alust ega jurisdiktsiooni, et Ukraina kodaniku vastu õiguslikke meetmeid võtta, eriti Nadija Savtšenko puhul, kes rööviti ja vangistati võltsitud süüdistuste alusel väidetava Ukrainas toime pandud kuriteo eest;
14.

tuletab meelde, et ELi pikaajalisem eesmärk, koostoimes Ida-Euroopa partnerriikidega, on muutuda ressursitõhusaks ja jätkusuutlikuks majanduseks; on arvamusel, et maagaas ning uute turvaliste ja jätkusuutlike omamaiste fossiilkütuste, nagu kildagaasi kättesaadavus võib mängida rolli energiasektori ümberkujundamisel, eriti siis, kui nad asendavad rohkem süsihappegaasi tekitavaid fossiilkütuseid; on seisukohal, et kasvuhoonegaaside heidete vähendamine meie energiasüsteemis nõuab igal juhul jätkuvat arengut energiatõhususes, energia säästmises ja säästvate tehnoloogiate suurenevat kasutuselevõttu, eelkõige taastuvenergia valdkonnas;
28.

peab kiiduväärseks, et EL3 + 3 ja Iraan jõudsid Iraani tuumaprogrammi küsimuses kokkuleppele; eeldab, et tuumaküsimusega seoses Iraanile kehtestatud sanktsioonide järkjärguline kaotamine algab juba 2016. aastal, tingimusel et Iraan täidab oma lubadused; märgib, et Iraani suhtes kehtestatud sanktsioonide leevendamine tähendab ELi ja selle liikmesriikide, aga ka partnerriikide jaoks uusi majanduslikke võimalusi; on seisukohal, et esmajärjekorras võib Iraaniga saavutatud kokkuleppest ja Iraanile kehtestatud sanktsioonide leevendamisest tingitud uuest ja positiivsest investeerimiskeskkonnast arvestataval määral kasu saada Kaukaasia piirkond; kutsub ELi ja selle partnereid üles tegema koostööd majandussuhete arendamiseks Iraaniga ning määrama kindlaks ja potentsiaalselt ka alustama uusi ühist huvi pakkuvaid projekte, eelkõige transpordi ja energeetika vallas;
I.

arvestades, et lõuna-lõunasuunaline ränne on endiselt palju levinum kui lõuna-põhjasuunaline ränne, sest see moodustab kogurändest ligikaudu kaks kolmandikku; arvestades, et ÜRO Pagulaste Ülemvoliniku Ameti andmetel on maailmas 60 miljonit põgenikku ja pagulast, kellest 80 % on pärit nendest kümnest riigist, kus toimuvad destabiliseerimine ja sõjad; arvestades, et ÜRO Pagulaste Ülemvoliniku Amet on prognoosinud, et 2015. aastal mõjutab Aafrikas ümberasustamine 15 miljonit inimest; arvestades, et arenguriikidest pärit pagulastest 85 % otsib varjupaika oma elukoha piirkonnas, ning arvestades, et hoolimata nendest suurtest arvudest austatakse Aafrikas üldjoontes õigust otsida ja saada varjupaika;
C.

arvestades, et Haiti on habras riik, mida on eriti tugevalt mõjutanud loodusõnnetused ja inimtegevusest põhjustatud katastroofid; arvestades, et poliitiline kriis jättis riigi kogu 2015. aastaks toimiva parlamendita ja seejärel ka valitud riigipeata, kui ametis olnud presidendi ametiaeg 7. veebruaril 2016 lõppes; arvestades, et Haiti on üks maailma vaeseimaid riike, kus üle poole riigi kümnemiljonilisest elanikkonnast kannatab alatoitluse all; arvestades, et see on üks kõige vähem võrdseid riike maailmas, mille Gini koefitsient oli 2012. aastal 0,61;
24.

on seisukohal, et isade rolli suurendamine lastekasvatamisel võib parandada ja soodustada nii meeste kui ka naiste töö- ja eraelu ühitamist; juhib tähelepanu asjaolule, et kõigis töötajakategooriates tuleks soodustada meeste ja naiste võrdset puhkuse kasutamist, et parandada naiste pääsu tööturule ja nende positsiooni tööturul; rõhutab, et lastetoetuse süsteemid, sealhulgas pere- ja lapsetoetused, peaksid olema piisavad tagamaks, et naised suudaksid ise oma peret ülal pidada;
H.

arvestades, et Venemaa agressioon Ukraina vastu ja Krimmi seadusvastane annekteerimine mõjutab tõsiselt kogu Euroopa julgeolekut; arvestades, et Vene võimud ja nende käsilased on ajutiselt okupeeritud aladel seadusvastaselt kinni pidanud, vahistanud, süüdi mõistnud ja vangistanud sadu Ukraina kodanikke ning nende arv üha kasvab; arvestades, et Ukrainas on peaaegu 1,8 miljonit sisepõgenikku ja konflikt mõjutab 5 miljonit inimest;
26.

märgib, et ELi fondid võivad märkimisväärselt toetada inimeste võimaluste laiendamist ja arengut; nõuab, et ELi rahastamisvahendeid puudutava teabe levitamist paremini rahastataks ning et ülikooli- ja äriringkondades laiendataks teadmisi ja oskusi, mis on vajalikud toetuse taotlemiseks ning projektide koostamiseks ja haldamiseks;
3.

avaldab konfliktipiirkondades elavatele inimestele kindlalt toetust ning tuletab meelde, et põhjalikku ja laiaulatuslikku vabakaubanduspiirkonda võib laiendada nii, et see hõlmaks ka konfliktipiirkondi, tingimusel et sealsed „ametivõimud“ järgivad seadusliku keskvalitsuse seadusi; kinnitab, et viisavaba reisimise kord neis riikides laieneb kõigile kodanikele, sealhulgas konfliktipiirkondades elavatele kodanikele, tingimusel et täidetakse biomeetriliste passide nõudeid;
27.

rõhutab jäätmetest energia tootmise edendamise vajadust; tuletab meelde, et jäätmehoidla on võimsa kasvuhoonegaasi metaani peamine allikas; tuletab meelde, et biogaasisüsteemid töötlevad orgaanilisi jäätmeid biogaasi tootmiseks, et katta energiavajadust, vähendades samal ajal tervisele kahjulike gaaside eraldumist atmosfääri; soovitab seepärast, et eriti tuleks toetada ja rahastada selliste tehnoloogiate kohandamist kasutamiseks halbade tingimustega äärelinnades;
K.

arvestades, et konflikt mõjutab kõige enam naisi ja lapsi; arvestades, et vägistamist ja seksuaalvägivalda on sõjarelvana kasutanud kõik osalejad; arvestades, et koolis ei saa käia 70 % lastest; arvestades, et lapseröövide arv relvarühmade poolt on suurenemas; arvestades, et sõjavägi ja sõjalised rühmitused on värvanud või kasutavad sõduritena hinnanguliselt 19 000 last, kellest enamik on poisid;
22.

rõhutab, et kuigi Euroopa Parlamendi esimeeste konverentsil on õigus vaidlustada Euroopa Parlamendi osalejate lähetusi ühisassamblee koosolekute, mis on õigustatav eelarvepiirangute või julgeolekukaalutlustega, võib see häirida ühisassamblee juriidilist ja tegevusautonoomiat; nõuab, et oleks tagatud ühisassamblee juriidiline autonoomia ning ühisassamblee kõigi ametlike tegevuste otsustusprotsessi läbivaatamist;
I.

arvestades, et välja on arenenud välisvõitlejate fenomen; arvestades, et tuhanded välisriikide kodanikud on reisinud terrorirühmituste ja konfliktidega ühinema; arvestades seda, et ISISe territooriumikaotuse tõttu soovivad paljud tõenäoliselt oma koduriikidesse naasta; arvestades, et see kujutab endast neile riikidele tõsist turvariski;
1.

on seisukohal, et on vaja koostada selge strateegia PPPSIde ebaseadusliku kaubandusega võitlemiseks ja toiduga kindlustatuse edendamiseks, toetades tehnoloogilisi lahendusi, mis viiks iga klimaatilise või geograafilise piirkonna jaoks sobivate kohalike seemnete väljaarendamiseni ning mahe-PPPSIde tootmiseni; lisab, et see strateegia peaks põhinema agroökoloogia ja põllumajandusliku pereettevõtluse toetamisel, mis austaks keskkonda ning aitaks välja arendada sotsiaalset ja solidaarsusel põhinevat majandust;
E.

arvestades, et energiatõhusus on väga oluline, et tagada tulevikus ohutu, usaldusväärne, taskukohane ja jätkusuutlik energiasüsteem. See on energiaressurss, mida on kõikidel riikidel külluslikult ja see on kiireim ja odavaim viis energiajulgeoleku, keskkonna ja majandusega seotud probleemide lahendamiseks;
A.

arvestades, et ELi abil on selleks, et assotsieerunud partnerid suudaksid oma suurte eesmärkidega reformikava asjakohaste assotsieerumislepingute kohaselt ellu viia, ülisuur tähtsus;
I.

arvestades, et ülemaailmse finants- ja majanduskriisi ning ELi liikmesriikide ja idapartnerluse riikide üleminekuprotsesside sotsiaalsed tagajärjed on olnud kaugeleulatuvad – alustades noorte töötusest ja pikaajalisest töötusest kuni üha suureneva ebavõrdsuse ja vaesuse probleemideni; arvestades, et need suundumused, mis on sageli kokkuhoiumeetmete kaasnähe, on toonud kaasa hulga muudatusi nii ELi liikmesriikide kui ka naaberriikide sotsiaalkindlustussüsteemides, kus norme, s.h tervishoiu ja pensionide valdkonna norme on vähendatud; arvestades, et tööseadustiku reformid on kaasa toonud õigusliku reguleerimise vähendamise ja liberaliseerimise, kuid ei ole vähendanud varimajandust;
—

võttes arvesse inimõiguste ülddeklaratsiooni artiklit 5 ning kodaniku- ja poliitiliste õiguste rahvusvahelise pakti artiklit 7, milles Venemaa Föderatsioon on osaline ja milles mõlemas on sätestatud, et kellegi suhtes ei tohi rakendada piinamist või julma, ebainimlikku või inimväärikust alandavat kohtlemist või karistust,
H.

arvestades, et EL on taas kinnitanud oma pühendumust partnerriikide stabiilsuse ja vastupanuvõime edendamisele ning on selle saavutamiseks eraldanud täiendavat rahastust idanaabruse poliitika raames; arvestades, et EL on lisanud küberkuritegevuse- ja korruptsioonivastase võitluse ning õigusalase koostöö kriminaalasjades oma julgeolekualaste prioriteetide sekka; arvestades, et on ülimalt tähtis tagada, et ELi 2020. aasta järgses mitmeaastases finantsraamistikus säilitataks eraldi rahastamisvahend idanaabruse jaoks, et selgelt näidata poliitilist tähtsust, mida EL piirkonnale omistab, ja tagada reformide pikaajaline püsiv mõju;
F.

arvestades, et vastavalt Euroopa inimõiguste ja põhivabaduste kaitse konventsiooni artikli 10 lõikele 2 kaasnevad väljendusvabaduse kasutamisega kohustused ja vastutus ning selle kohta võidakse seaduses ette näha vorminõudeid, tingimusi, piiranguid või karistusi; arvestades, et selline õigusraamistik on demokraatlikus ühiskonnas vajalik vahend kuritegevuse ja korratuste ennetamiseks, tervise või kõlbluse või kaasinimeste õiguste või maine kaitseks, konfidentsiaalse teabe avalikustamise vältimiseks, kohtusüsteemi autoriteedi ja erapooletuse säilitamiseks ning riigi julgeolekuhuvide, põhiõiguste, territoriaalse terviklikkuse või ühiskonna turvalisuse kaitseks; arvestades siiski, et selliseid piiranguid tuleb kohaldada ainult juhul, kui need on vältimatult vajalikud, ning et võetavad meetmed peavad olema proportsionaalsed; arvestades, et meetmeid, mis on võetud valitsuse või institutsiooni kaitseks kriitika eest, ei tohiks pidada õiguspäraseks;
D.

arvestades, et tapjarobotite ohvriteks on, eriti konfliktipiirkondades, suurel hulgal rahumeelseid tsiviilelanikke ning et Genfi konventsioonide I lisaprotokolli artikli 51 lõikes 2 on sätestatud, et „keelatud on vägivallateod ja vägivallaga ähvardamine eesmärgiga tsiviilelanikkonda hirmutada“;
6.

pooldab turupõhist energiapoliitikat, mille aluseks on energiaettevõtjate avatud ja aus konkurents ning turu läbipaistvus; rõhutab, et ELi energialiiduga kaasneb üleeuroopalise energiaturu loomine, kus Ida-Euroopa partnerriikidel on oluline roll; nõuab tungivalt, et komisjon ja Ida-Euroopa partnerriikide ametiasutused jätkaksid turueeskirjade läbivaatamist ja ettepanekute esitamist kohanduste kohta, et tagada soodsam keskkond turutõrgetele reageerimise eesmärgil taastuvatesse energiaallikatesse tehtavate investeeringute ja energiatõhususe projektide jaoks; rõhutab, et taastuvatele energiaallikatele on tähtis luua stiimulid, mis tagaksid neile fossiilkütustega võrdsed tingimused, ning et pikas perspektiivis on oluline kaotada energiaturge moonutavad toetused kindluse saavutanud energiatootmise allikatele;
24.

kinnitab taas tõeliselt vaba meedia, sõltumatu ajakirjanduse ja meedia mitmekesisuse olulisust selleks, et tagada meediatöötajate ja ajakirjanike turvalisus, ning palub mitte piirata meediaallikate võimalusi, et kõigil kodanikel rahvusest olenemata oleks võrdne juurdepääs teabele ning eksisteeriks tõeline akadeemiline mõtte- ja sõnavabadus, mis on iga demokraatia olulisimaid elemente; palub kõigil Euronesti liikmetel tagada nimetatud vabadused ja neid tõhustada, sest ajakirjandus ja teadlased saavad pakkuda parlamendile professionaalset oskusteavet ja teadmisi, andes sellega olulise panuse parlamentaarsesse järelevalvesse ja selle objektiivsusesse;
21.

kutsub liikmesriike ja idapartnerlusriike üles võitlema hariduses sooliste stereotüüpide vastu, et tagada naistele karjääri valikul võrdsed võimalused ja vabadus; tunneb sellega seoses muret, et osades riikides kasutatavad õppematerjalid on endiselt stereotüüpsed ja et õpetajatel on tüdrukute ja poiste käitumise suhtes erinevad ootused; rõhutab, et haridussüsteemides tuleb võtta arvesse diskrimineerimise all kannatavate inimeste vajadusi;
20.

tõdeb murelikult, et prognooside kohaselt hõlmavad COVID-19 vaktsiinid, mida pakutakse COVAXi mehhanismi raames, keskmiselt vaid umbes 20 % idapartnerluse riikide elanikkonnast; ergutab ELi ja idapartnerluse riikide vahelist edasist sellealast koostööd; kordab, et on eriti oluline, et COVID-19 vaktsiinid tehtaks viivitamata kättesaadavaks selgete ja läbipaistvate kriteeriumide alusel kogu Euroopa piirkonnas, sealhulgas idapartnerluse riikides, et kiirendada vaktsiinide kasutuselevõttu; väljendab sellega seoses heameelt ELi ühise vaktsiinide jagamise mehhanismi loomise üle;
48.

on sügavalt mures jätkuva välise sekkumise pärast suveräänsesse valimisprotsessi, mille eesmärk on mõjutada avalikku arutelu ning hääletajate eelistusi; on seisukohal, et selle tõttu on vaja kehtestada piisavad ennetavad meetmed; seega nõuab, et Euroopa Liidu institutsioonid, liikmesriigid ja idapartnerlusriigid tugevdaksid enda jõupingutusi võitluses teadlikult korraldatud desinformatsioonikampaaniate ning küberrünnete vastu, mille viivad sageli otseselt läbi kolmandad riigid või mis viiakse läbi kaudselt nende võimude toel; juhib selles küsimuses tähelepanu hiljutistele Venemaa ja Hiina toetatud desinformatsioonikampaaniatele COVID-19 pandeemia põhjuste ning mõjude kohta;
50.

märgib, et COVID-19 pandeemia on kiirendanud digiüleminekut ja andnud tõuke hariduse paradigma kestlikkuse ja tõhususe ümbermõtestamiseks; märgib, et kuigi kaugtöö ja distantsõpe on kümnete miljonite inimeste jaoks kogu Euroopas reaalsuseks saanud, on sageli ilmnenud meie digitaalse valmisoleku piirid, esile on kerkinud digioskuste nappus ja tekkinud on ebavõrdsuse uued liigid, kuid pandeemia aitas meie digitaalset valmisolekut ümber mõtestada, osutades teemadele, mida tuleb digivaldkonnas tugevdada;
ET Euroopa Liidu Teataja C 56/36

Ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsieerumislepingu III LISA (mõiste “päritolustaatusega tooted” määratlus ja halduskoostöö meetodid) muudetud selgitavad märkused

(2005/C 56/05)

Artikkel 17 — Tehnilised põhjused

Kaupade liikumissertifikaati EUR.1 võidakse tagasi lükata tehnilistel põhjustel, kui see ei ole koostatud ettenähtud viisil. Need on juhtumid, mille korral võidakse kinnitatud sertifikaat hiljem välja anda, ning hõlmavad näiteks järgmisi olukordi:

— liikumissertifikaat EUR.1 on koostatud muul kui ettenähtud vormil (näit. mitte giljoššmustriga taustal, erineb näidisest märkimisväärselt nii värvilt kui suuruselt, ilma seerianumbrita, trükitud mitte ametlikult ettenähtud keeles),

— üks kohustuslikest lahtritest (näit. EUR. 1 lahter 4) on täitmata, väljaarvatud lahter 8,

— liikumissertifikaat EUR.1 on ilma templita ja allkirjastamata (s.t lahter 11),

— liikumissertifikaadi EUR.1 on kinnitanud selleks mittevolitatud asutus,

— on kasutatud uut templit, millest pole teatatud,

— liikumissertifikaadi EUR.1 originaali asemel on esitatatud selle koopia või valguskoopia,

— lahtrisse 5 on kantud riik, mida lepe ei hõlma (näit. Iisrael või Kuuba).

Võetavad meetmed:

Dokumendile tuleb märkida “Dokument tagasi lükatud” ning esitada põhjus(ed) ja seejärel importijale tagasi saata, et ta võiks endale saada tagasiulatuvalt väljastatava uue dokumendi. Tolliasutused võivad siiski säilitada tagasilükatud dokumendi valguskoopia tollivormistusjärgse kontrolli eesmärgil või kui on põhjust kahtlustada pettust.

Artikkel 31 — Sooduskohtlemise kohaldamisest loobumine ilma kontrollmenetluseta

Selle artikliga hõlmatud juhtudel ei peeta päritolutõendit nõuetekohaseks muu hulgas järgmistel põhjustel:

— kauba kirjelduse lahter (EUR. 1 lahter 8) on täitmata või selles kirjeldatakse kaupu, mida ei ole esitatud;

— päritolutõendi on esitanud riik, mida käesolev kokkulepe ei hõlma, isegi kui kaup on pärit ühendusest või Tšiilist (näit Iisraelis väljastatud EUR. 1 Tšiilist pärit toodetele);

— ühes liikumissertifikaadi EUR. 1 kohustuslikest lahtritest on ametlikult kinnitamata kustutamisi ja muudatusi (näit. kauba kirjeldust, pakendite arvu või siht- ja päritoluriiki näitavad lahtrid);

— liikumissertifikaadi EUR. 1 kehtivusaeg on lõppenud eeskirjadega hõlmamata põhjustel (näit. erakorralised asjaolud), väljaarvatud juhul, kui kaubad esitati enne piirtähtaja lõppu;

— päritolutõend kaupadele, mille import oli esialgu toimunud pettuse teel, esitatakse tagantjärele;

— liikumissertifikaadi EUR. 1 lahtris 4 nimetatakse riiki, mida kokkulepe, mille alusel sooduskohtlemist taotletakse, ei hõlma.

Võetavad meetmed:

Päritolutõendile tuleb märkida “Ei kohaldata” ja säilitada tolliasutuses, millele see esitati, et takistada selle tõendi edasist kasutamist.Ilma et see piiraks siseriiklike õiguslike meetmete võtmist, teatavad importiva riigi tolliasutused vajaduse korral viivitamata eksportijamaa tolli- või pädevatele valitsusasutustele sooduskohtlemise kohaldamisest loobumisest.

Artiklite 17 ja 31 selgitavad märkused
ET Euroopa Liidu Teataja C 308/1

Euroopa Liidu Nõukogu eesistujariigi ja Euroopa Komisjoni deklaratsioon Guinea Vabariigi kohta

(2006/C 308/01)

Vastavalt nõukogu 14. aprilli 2005. aasta otsusele, millega lõpetatakse Cotonou lepingu artikli 96 kohased konsultatsioonid Guinea Vabariigiga (1), ja arvestades Guinea edusamme 2004. aastal alustatud konsultatsioonide jooksul võetud kohustuste elluviimisel, otsustas Euroopa Liit anda selle riigi käsutusse üheksanda Euroopa Arengufondi finantsabi A summad ning lubada alla kirjutada asjaomastele programmidokumentidele. Valitsuse ja opositsiooni poliitilise dialoogi tulemusel sõlmiti kokkulepe 2007. aasta juunikuus korraldatavate vabade ja läbipaistvate seadusandliku kogu valimiste õigusraamistiku kohta. Samuti on meediakanalite liberaliseerimise ja mitmele raadiojaamale raadiosageduste eraldamise näol edusamme tehtud meediavabaduse valdkonnas. Jätkuvad jõupingutused kohtu- ja karistussüsteemi reformimise, detsentraliseerimise, makromajanduse parema juhtimise ja riigi rahanduse parandamise alal.

Cotonou lepingu artikli 96 kohaste konsultatsioonide raames jälgib Euroopa Liit ka edaspidi tähelepanelikult olukorda Guineas. Et tugevdada demokraatiat ja õigusriiki, eriti seadusandliku kogu valimiste korraldamisega 2007. aasta juunis, jätkub poliitiline dialoog seoses Cotonou lepingu artikliga 8. Euroopa Liit rõhutab veelkord, et on valmis Guinead võetud kohustuste elluviimisel toetama.

Brüssel, 11. detsember 2006 Nõukogu nimel president E. TUOMIOJA Komisjoni nimel president J. M. BARROSO

(1) ELT L 104, 23.4.2005, lk 33.
ET Euroopa Liidu Teataja C 219/1

Euroopa Ühenduse ja Ameerika Ühendriikide vahelise lepingu (lennuettevõtjate poolt reisijate isikuandmete töötlemise ja edastamise kohta Ameerika Ühendriikide Sisejulgeolekuministeeriumi Tolli- ja Piirivalvebüroole) denonsseerimise teade

(2006/C 219/01)

Pärast Euroopa Kohtu 30. mai 2006. aasta lahendit liidetud kohtuasjades C-317/04 Euroopa Parlament vs Euroopa Liidu Nõukogu ja C-318/04 Euroopa Parlament vs Euroopa Ühenduste Komisjon teatasid nõukogu ja komisjon 3. juulil 2006. aastal Ameerika Ühendriikide valitsusele, et Euroopa Ühenduse ja Ameerika Ühendriikide vaheline leping lennuettevõtjate poolt reisijate isikuandmete töötlemise ja edastamise kohta Ameerika Ühendriikide Sisejulgeolekuministeeriumi Tolli- ja Piirivalvebüroole (1) tuleb lõpetada alates 30. septembrist 2006 vastavalt lepingu punktile 7.

(1) ELT L 183, 20.5.2004, lk 84.
Prantsusmaa delegatsiooni poolt esitatud avaldus seoses nõukogu otsusega, millega antakse eesistujariigile volitused USA rahandusministri kirjale (milles käsitletakse juurdepääsu SWIFTi andmetele) saadetava vastuse kavandi allkirjastamiseks

(2007/C 166/11)

Prantsusmaa delegatsioon palus lisada järgmise avalduse nõukogu selle istungi protokolli, millel eespool nimetatud A-punkt vastu võetakse, ning avaldada avaldus Euroopa Liidu Teatajas (C-seerias):

„Prantsusmaa nõustub sellega, et nõukogu eesistuja kirjutab alla dokumendis 10741/07 JAI 319 ECOFIN 270 ADD 1 REV 1 RESTREINT UE osutatud kirjale, tingimusel et komisjon ja nõukogu õigustalitus kinnitavad (vt dokumendid DS 568/2/07 REV 2 ja 10908/07), et Ameerika Ühendriikide ametiasutuste kohustused, SWIFTi liitmine programmiga Safe Harbour ning komisjoni ja nõukogu poolt järgitav menetlus tagavad andmekaitse valdkonnas ühenduse sätetest kinnipidamise. Prantsusmaa delegatsioon peab väga oluliseks Euroopa silmapaistva isiku rolli Ameerika Ühendriikide ametiasutuste poolsete kohustuste täitmise kontrollimisel ning on seisukohal, et COREPERi tuleks põhjalikult teavitada selle ülesande korrektsest täitmisest.”